Julius Friedrich Lehmann

Julius Friedrich Lehmann (født 28. november 1864 i Zürich i Sveits, død 24. mars 1935 i München) var en tysk bokforlegger for medisinsk, tysknasjonal og rasistisk litteratur. Hans utgivelser bidro til å fremme den moderne rasehygiene.
Liv og virke
Ved 1900-tallets begynnelse hadde Lehmann gjort München til et tidlig sentrum for antisemittismen i Tyskland. I Weimarrepublikken var Lehmann en tidlig talsmann for Nationalsozialistische Deutsche Arbeiterpartei (NSDAP), der han senere ble medlem.

I mai 1928 støttet Lehmann den nazistiske sjefideologen Alfred Rosenberg da han grunnla Kampfbund für deutsche Kultur (KfdK). Lehmann satt i styret for KfdK. Han meldte seg inn i NSDAP i 1931.Ernst Piper: Alfred Rosenberg. Hitlers Chefideologe. München 2005, S. 39.

På sin 70-årsdag ble han tildelt Adlerschild des Deutschen Reiches og Goldene Parteiabzeichen der NSDAP. I tillegg gjorde Det medisinske fakultetet ved universitetet i München ham til æresdoktor.

 Referanser 

 Litteratur 
 Ernst Piper: Alfred Rosenberg: Hitlers Chefideologe, 2005, Blessing, München, 978-3-89667-148-6

Kategori:Personer fra Zürich
Kategori:Tyske forleggere
Kategori:Tyske nazister
Kategori:Tyske raseteoretikere
Kategori:Personer tilknyttet det tredje rike
Kategori:Medlemmer av NSDAP (innmeldt 1925–1932)